تېرو ۲۴ ساعتونو کې د سرې میاشتې د فعالیتوتو خبرونه: نورستان: مرکز پارون کې له ۱۵۰ راستنېدونکو کډوالو کورنیو سره د ۹.۷۵۰ ټنه خوراکی توکو ترڅنګ د ۶ قلمه غیر خوراکی توکو مرسته هم ترسره شوه، چې هرې کورنۍ ته اوړه، غوړی، شیدې، مکرونی، کمپلې، د کالیو مینځلو پوډر او بوټونه ورکړل شول. غزنی: له ۲۱ بې سرپرسته او اړمنو کورنیو سره د ۱.۳ ټنه خوراکی توکو مرسته ترسره شوه، چې هرې کورنۍ ته ۶۲ کیلو خوراکی توکی ورکړل شول. د هېواد په کچه: تېره یوه اونۍ کې د ۳۵ ښوونیزو مرکزونو له لارې ۸۷۹ تنه زده کوونکو ته په بېلابېلو برخو کې زده کړې او عامه پوهاوی ورکړل شوی. هرات: د زنده جان ولسوالۍ په مختلفو کلیو کې ۵۰ تنو نویو ښځینه او نارینه رضاکارانو ته د لومړنیو روغتیایی مرستو په موخه ۳ روزنیز ورکشاپونه پای ته ورسېدل. نیمروز: ‏د تېرو ۳۰ ورځو په موده کې د روغتیاپالانو پر مټ په بېلابېلو سیمو کې ۵،۱۵۱ تنه ناروغانو ته روغتیایی خدمات ترسره شوی. پنجشېر: د نمایندګۍ ریاست په انګړ کې د پسرلی په راتګ او د چاپېریال د سمسورتیا او زرغونتیا په موخه لسګونه بېلابېلې ګل لرونکې ونې وکرل شوې.